stanford-oval/wikipedia huggingface dataset:
Mary Carey
Palkinnot

AVN Awards 2004: Palkinto luokassa Paras kokonaismarkkinointikampanja (Mary Carey Campaign, yksilöprojekti)
XRCO Awards 2004: Palkinto luokassa Valtavirtayleisön aikuisviihdemediasuosikki vuonna 2003
AVN Awards 2006: Palkinto luokassa Paras kokonaismarkkinointikampanja (Mary Carey’s Dinner with President Bush, yksilöprojekti)
AVN Awards 2013: AVN Hall of Fame-kunniajäsenyys
Aiheesta muualla

Mary Careyn kotisivut
Mary Carey Internet Movie Databasessa. (englanniksi)
Mary Carey IAFD:ssä
Mary Carey AFDB:ssä
Bùi Thị Nhung

| Mitalit> Maa:   Vietnam.Naisten yleisurheilu.Aasian-mestaruuskilpailut  | Mitalit> Maa:   Vietnam.Naisten yleisurheilu.Aasian-mestaruuskilpailut  | Mitalit> Maa:   Vietnam.Naisten yleisurheilu.Aasian-mestaruuskilpailut  | Maa:   Vietnam> Naisten yleisurheilu. |
| --- | --- | --- | --- |
|  Kultaa | Manila 2003 | Korkeushyppy |  |
Bùi Thị Nhung (s. 21. tammikuuta 1983 Vīnh Bảo) on vietnamilainen yleisurheilija, joka kilpailee korkeushypyssä.
Bui voitti vuonna 2003 Aasian-mestaruuskilpailuissa kultaa tuloksellaan 188 senttimetriä. Hän osallistui seuraavana vuonna Ateenan olympialaisiin, joissa hän oli karsinnan 33. paras eikä päässyt finaaliin. Bui hyppäsi toukokuussa 2005 ennätyksensä 194 ja ponnisti vuonna 2007 sisäratojen ennätyksensä 190. Hän sijoittui Aasian-mestaruuskisoissa 2009 viidenneksi.
M/S Finnmaid

| M/S Finnmaid |
| --- | --- |
 M/S Finnmaid eteläisellä Itämerellä matkalla Helsingistä kohti Saksan Travemündea. Taustalla Unity Linen rahtialus M/S Galileusz tulossa Puolasta.
Tyyppi:  Matkustajarahtilaiva
Nykyinen reitti:  Helsinki – Travemünde
Lippuvaltio:   Suomi
Kotipaikka:  Helsinki
IMO-numero:  9319466
MMSI-numero:  230982000
Tunnuskirjaimet:  OJMI
Omistaja:  Finnlines
Rakennustelakka:  Fincantieri, Ancona, Italia
Rakennusnumero:  6125
Luovutettu:  7. elokuuta 2006
Tekniset tiedot
Pituus:  218 m
Leveys:  30,5 m
Syväys:  7 m
Bruttovetoisuus (GT):  45 923
Koneisto:  4 × Wärtsilä 9L46D -dieselmoottoria
Koneteho:  48 000 kW
Nopeus:  46,3 km/h
Nopeus:  25 kn
Hyttejä:  500
Lastikapasiteetti:  4 216 m
Sisaralukset:  M/S Finnstar M/S Finnlady M/S Finnswan M/S Europalink
Lähteet:  
M/S Finnmaid (IMO 9319466) on Finnlinesin alus, yksi viiden sarjasta, jonka Finnlines tilasi Fincantierin telakalta Anconasta Italiasta. Finnmaid on alustyypiltään ro-ro/matkustaja-alus. Alus liikennöi linjalla Helsinki–Travemünde. Finnmaid valmistui huomattavasti myöhässä telakan tekemien virheiden vuoksi. Alus on valmistunut vuonna 2006, kuollutta painoa sillä on 9 653 tonnia ja sen jääluokitus on 1A Super. Finnmaid on rekisteröity Suomen lipun alle ja sen kotisatama on Helsinki.
Finnmaidin sisaralukset ovat M/S Finnstar, M/S Finnlady, M/S Finnswan ja M/S Europalink.
Alus

Finnmaid on luokkansa suurimpia laivoja maailmassa, ja se noudattaa sekä Euroopan että kansainvälistä uusinta turvallisuus- ja ympäristötasoa. Matka-aika Helsingin ja Travemünden välillä on 27 tuntia ja laivalla noudatetaan Suomen aikaa. Varustamo on investoinut laivaan 115 miljoonaa euroa.
Alus > Hytit

Finnmaidilla ja sen neljällä sisaraluksilla on Suomen ja Saksan välisen laivaliikenteen suurin hyttivalikoima: yhdeksän hyttiluokkaa. Hyttien koot ovat 10–38 neliömetriä. Hytit ovat laivalla kolmella kannella.
Alus > Vapaa-ajan vietto

Promenadikannella eli ylimmällä matkustajakannella sijaitsevat muun muassa Aere-, Acqua- ja Terra-nimiset kokoustilat, kaksi poreallasta, saunat, kuntosali, ravintola, kaksi baaria, aurinkokansi ja Sailor’s Shop-myymälä.
Käyttöhistoria

7. elokuuta 2006 alus luovutettiin Finnlinesin omistukseen, joka rekisteröi sen Suomen lipun alle. Kotisatamaksi tuli Helsinki.
Helsingin ja Travemünden välisen liikenteen alus aloitti 19. elokuuta 2006. Heti ensimmäisen matkan jälkeen alus joutui telakalle, koska säätölapapotkurissa oli vikaa. Alus korjattiin Lloyd Werftin telakalla Bremerhavenissa.
Aiheesta muualla

Kuvia tai muita tiedostoja aiheesta M/S Finnmaid Wikimedia Commonsissa
Fakta om Fartyg – M/S Finnmaid faktaomfartyg.se. Arkistoitu 24.5.2012. Viitattu 1.7.2007. (ruotsiksi)
M/S Finnmaid Finnlinesin sivuilla.
A FINNSTAR is born
The ferry site – M/F Finnmaid (englanniksi)
Finnlines
| --- | --- |
Nykyiset alukset:  M/S Europalink • M/S Finnbreeze • M/S Finnclipper • M/S Finneco I • M/S Finneco II • M/S Finneco III • M/S Finnfellow • M/S Finnhawk • M/S Finnkraft • M/S Finnlady • M/S Finnmaid • M/S Finnmaster • M/S Finnmerchant • M/S Finnmill • M/S Finnpartner • M/S Finnpulp • M/S Finnsea • M/S Finnsirius • M/S Finnsky • M/S Finnstar • M/S Finnsun • M/S Finntide • M/S Finntrader • M/S Finnwave • M/S Finnswan
Entiset alukset:  M/S Translubeca • M/S Agi • M/S Mago • M/S Princesa Marissa • M/S Claudia • M/S Mermaid II • M/S Fellow • M/S Sancak • M/S Palm Beach Princess • M/S Golden Princess • M/S Wasa Queen • GTS Finnjet • M/S Bravaden • M/S Eurocargo Africa • M/S MN Eider • M/S Merchant • M/S Seaterns • M/S Etel • M/S Borden • M/S Baltijsk • M/S Kaduna • M/S Envoy • M/S Tor Botnia • M/S Baltic Eager • M/S Polaris • M/S Tor Finlandia • M/S Antares • M/S Birka Transporter • M/S Finnhansa • M/S Global Carrier • M/S Global Freighter • M/S Runner • M/S Vasaland
Tilatut alukset:  M/S Finncanopus
Branford Marsalis

Branford Marsalis
Branford Marsalis (s. 26. elokuuta 1960 New Orleans, Louisiana) on yhdysvaltalainen saksofonisti. Branford Marsalis on syntyisin muusikkoperheestä, josta hänen lisäkseen tunnettuja muusikkoja ovat isä Ellis Marsalis sekä nuoremmat veljet Wynton, Delfeayo ja Jason Marsalis.
Branford Marsalis aloitti ammattilaisuransa 1980-luvun alussa Art Blakeyn orkestereissa jonka jälkeen hän soitti yhdessä veljensä Wyntonin kanssa vuosina 1982-1985. Vuonna 1985 hän liittyi Stingin taustayhtyeeseen ja soitti tämän kanssa Live Aid konsertissa. Tämän jälkeen hän perusti oman yhtyeensä vuonna 1986. 1990-luvun alussa Marsalis teki useita esiintymisiä Grateful Deadin kanssa ja voitti vuonna 1993 Grammy-palkinnon parhaasta pop-instrumentaalista yhdessä Bruce Hornsbyn kanssa. Hän myös kiersi Miles Davisin kanssa tämän yhdeksi viimeisiksi jääneistä kiertueista.
Branford Marsalis vieraili kvartetteineen Pori Jazzissa 1990.
Diskografia

2006 Braggtown
2004 A Love Supreme Live - (DVD/CD)
2004 Eternal
2003 Romare Bearden Revealed
2002 Footsteps of our Fathers
2001 Creation
2000 Contemporary Jazz
1999 Requiem
1997 Music Evolution
1996 The Dark Keys
1996 Loved Ones
1994 Buckshot LeFonque
1993 Bloomington
1992 Sneakers - elokuvan soundtrack
1992 I Heard You Twice The First Time
1991  The Beautyful Ones Are Not Yet Born
1990 Crazy People Music
1990 Mo' Better Blues-elokuvan soundtrack
1989 Do The Right Thing
1989 Trio Jeepy
1988 Random Abstract
1987 Renaissance
1986 Romances for Saxophone
1985 Royal Garden Blues
1984 Scenes In The City
Lisäksi hän on levyttänyt useiden muusikkojen taustabändeissä.
Aiheesta muualla

Viralliset kotisivut (Arkistoitu – Internet Archive)
Branford Marsalis Internet Movie Databasessa. (englanniksi)
Maricel Voinea

| Mitalit | Mitalit | Mitalit |  |
| --- | --- | --- | --- |
|  Maricel Voinea |  Maricel Voinea |  Maricel Voinea |  |
Maa:   Romania
Miesten käsipallo
|  Olympialaiset  |  Olympialaiset  |  Olympialaiset  |  |
|  Pronssia | Moskova 1980 | käsipallo |  |
|  Pronssia | Los Angeles 1984 | käsipallo |  |
Maricel Voinea (s. 17. maaliskuuta 1959 Galați) on romanialainen käsipalloilija ja valmentaja. Hän voitti pelaajana kaksi pronssimitalia olympialaisista, vuosien 1980 ja 1984 kisoista.
Pelaajana Voinea edusti urallaan HC Minaur Baia Marea vuosina 1977–1989, ja voitti seurassa muun muassa kaksi Euroopan cupia. Voinea siirtyi sittemmin Baia Maresta Avidesa Valenciaan, josta hän lähti kuitenkin Saksaan jo vuonna 1992. Saksassa hän pelasi SG Leutershausenissa (1992–1994) ja HSG Nordhornissa, kunnes lopetti pitkän uransa vuonna 1998.
Valmentajana Voinea on ollut muun muassa HC Ibbenbürenissa ja TSV Landsbergissa.
Aiheesta muualla

Maricel Voinea sports-reference.com (englanniksi)
Maricel Voinea Kansainvälinen olympiakomitea. (englanniksi)
Mandatum-konserni

| Mandatum |
| --- | --- |

 Mandatumin pääkonttori Helsingin Bulevardilla
Yritysmuoto:  julkinen osakeyhtiö
Osake:  OMXH: MANTA
Perustettu:  1997
Toimitusjohtaja:  Petri Niemisvirta
Kotipaikka:  Helsinki, Suomi
Toimiala:  finanssi- ja vakuutusala
Tuotteet:  Omaisuudenhoito, palkitsemisen ja henkilövakuuttamisen palvelut
Tilikauden tulos:   202 milj. € (2022)
Henkilöstö:  650 (2022)
Emoyhtiö:  Mandatum Oyj
Tytäryhtiöt:  Mandatum Life   Mandatum Asset Management
Kotisivu:  www.mandatum.fi
Infobox OKVirheellinen NIMI-arvo: 
Mandatum on suomalainen finanssiyhtiö, jonka pääkonttori sijaitsee Helsingin Bulevardilla. Mandatum tarjoaa omaisuuden- ja varainhoidon, sijoittamisen ja säästämisen, palkitsemisen ja sitouttamisen sekä henkilövakuuttamisen palveluita. Mandatumilla on noin 330 000 henkilöasiakasta ja noin 20 000 yritysasiakasta. Yhtiön palveluksessa on yli 650 työntekijää. Konsernin toimitusjohtajana eli konsernijohtajana toimii Petri Niemisvirta. Yhtiön osake on listattuna Nasdaq Helsingissä.
Yhtiörakenne

Mandatum-konserni koostuu kahdesta yhtiöstä, Mandatum Henkivakuutusosakeyhtiöstä (Mandatum Life) ja Mandatum Asset Management Oy:stä (MAM) sekä niiden tytäryhtiöistä.
Palvelut

Mandatum tarjoaa asiakkailleen palveluita omaisuuden- ja varainhoidon, säästämisen ja sijoittamisen, palkitsemisen ja sitouttamisen, eläkeaikaan varautumisen sekä henkilövakuuttamisen osa-alueilla. Mandatum on yksi Suomen johtavista finanssipalveluiden tarjoajista, ja yhtiöllä on monialainen varainhoito-osaaminen, joka keskittyy erityisesti luotto- ja vaihtoehtoissijoitusten tarjoamiseen.[lähde? ]
Mandatumilla on kolme asiakassegmenttiä: yritysasiakkaat, henkilöasiakkaat sekä institutionaaliset ja varainhoitoasiakkaat.[lähde? ]
Historia > Mandatum Oyj

Mandatum on osa suomalaisen finanssimarkkinan kehitystä, ja sen juuret ulottuvat lähes 150 vuoden taakse, henkivakuutusyhtiö Kalevan perustamiseen vuonna 1874. Mandatumin tarina nykymuodossaan alkoi vuonna 2008, kun vanha investointipankin nimi otettiin käyttöön, ja Henki-Sampo muutettiin Mandatum Henkivakuutusosakeyhtiöksi (Mandatum Life). Samalla perustettiin varainhoito henkivakuuttamisen rinnalle.[lähde? ]
Vuonna 2021 Sammon sijoitustoiminto siirtyi liikkeenluovutuksella Mandatum-konsernin uudelle perustetulle tytäryhtiölle, Mandatum Lifen sisaryhtiö Mandatum Asset Managementille.[lähde? ]
Sammon varsinainen yhtiökokous hyväksyi 17.5.2023 Sammon hallituksen ehdotuksen Mandatum-konsernin eriyttämiseksi Sampo-konsernista osittaisjakautumisen kautta. Jakautumisessa Mandatum Holding Oy:n osakkeet sekä niihin liittyvät varat ja velat siirtyivät selvitysmenettelyttä jakautumisen täytäntöönpanopäivänä 1.10.2023 perustetulle yhtiölle, Mandatum Oyj:lle. Kaupankäynti Mandatum Oyj:n osakkeella Nasdaq Helsingin pörssin päälistalla alkoi 2.10.2023 kaupankäyntitunnuksella MANTA.[lähde? ]
Historia > Henki-Sampo

Mandatum Life, aiemmin Henki-Sampo, perustettiin vuonna 1997 henkivakuutusyhtiöksi silloiseen vahinkovakuutuskonserni Sampoon. Samana vuonna Kalevan vakuutuskannasta myös siirrettiin osa Henki-Sampoon. Henkivakuutusyhtiö Nova yhdistettiin Henki-Sampoon vuonna 1999. Nova perustettiin vuonna 1987. Yhteistyössä Varman kanssa se tarjosi yrityksille ryhmäeläkevakuutuksia.[lähde? ]
Vakuutuskonserni Sampo ja pankkikonserni Leonia yhdistyivät finanssikonserni Sampo-Leoniaksi vuoden 2000 lopussa. Samalla Henki-Sampoon fuusioitiin vuonna 1995 perustettu Leonia Henkivakuutus. Vuonna 2001 Mandatum Pankki liitettiin osaksi Sampo-Leonia-konsernia, ja Björn Wahlroosista tuli Sammon konsernijohtaja. Konsernin nimeksi muutettiin Sampo Oyj. Pörssiin Sampo oli listautunut vuonna 1988.
Vuonna 2007 Sampo Oyj myi Sampo Pankki -konsernin Danske Bank A/S:lle, ja Henki-Sampo aloitti jakeluyhteistyön Danske Bankin kanssa.[lähde? ]
Historia > Mandatum Life

26. elokuuta 2008 Vakuutusosakeyhtiö Henki-Sampo muutti nimensä Mandatum Henkivakuutusosakeyhtiöksi. Nimenvaihdokseen liittyi merkittävä strategiamuutos, koska henkivakuutustoiminnan lisäksi yhtiö alkoi hoitaa myös vakuutuksellista varainhoitoa. Mandatum Life syntyi ja uusi strategia kiteytettiin muotoon "Rahat ja henki". Petri Niemisvirta aloitti Mandatum Lifen toimitusjohtajana vuonna 2001.[lähde? ]
Vuonna 2011 Mandatum Life osti Silta Oy:lta eläke- ja henkilöstörahastopalvelujen liiketoiminnot. Innova Henkilöstörahasto- ja Eläkepalvelut Oy aloitti toimintansa heinäkuussa 2011. Yrityksen nimi muuttui Innova Palvelut Oy:ksi, joka yhdistyi vuonna 2017 Mandatum Life Palvelut Oy:ön. Yrityksen asiakkaita ovat henkilöstörahastot, yritykset, sekä eläkesäätiöt ja -kassat. Yhtiö on Mandatum Lifen tytäryhtiö. Vuonna 2013 Innova osti palkkaus- ja palkitsemisjärjestelmien suunnitteluun, kehittämiseen ja viestintään erikoistuneen Alexander Pay Management Oy:n liiketoiminnat. Vuonna 2014 Mandatum Life ja Keskinäinen Henkivakuutusyhtiö Suomi (Suomi-yhtiö) sopivat Suomi-yhtiön laskuperustekorkoisen ryhmäeläkekannan luovutuksesta Mandatum Lifelle.
Syyskuussa 2017 Mandatum Life tiedotti sopineensa Fourton Oy:n kanssa liiketoimintakaupasta, jossa Mandatum Life ostaa Fourtonin keskieurooppalaisiin yhtiöihin sijoittavat Stamina- ja Odysseus -rahastot. Huhtikuussa 2018 Mandatum Life ilmoitti sopineensa vakuutusten myyntiä ja hoitoa koskevan yhteistyösopimuksen jatkamisesta Danske Bankin kanssa.[lähde? ]
Huhtikuussa 2019 avattiin tanskalaisen Saxo Bankin teknologiaan perustuva Trader-kaupankäyntipalvelu, jossa yksityishenkilöt ja yritykset voivat käydä kauppaa eri sijoituskohteilla. Mandatum Life vastaa Traderin suomenkielisestä asiakaspalvelusta, asiakkaan tunnistamisesta ja palvelun markkinoinnista.[lähde? ] Kesäkuussa 2020 Mandatum Life toi markkinoille niinikään henkilöasiakkaille suunnatun Digitaalisen varainhoidon palvelun.
Kesäkuussa 2021 Mandatum Life allekirjoitti sopimuksen Baltian henkivakuutusliiketoimintojensa myynnistä liettualaiselle Invalda INVL -­konsernille. Kaupan yhteydessä koko Mandatum Lifen Baltian henkivakuutusliiketoiminta, mukaan lukien sen työntekijät, siirtyvät Invalda INVL -­konsernille. Kauppa toteutui vuonna 2022.[lähde? ]
Syyskuussa 2023 Mandatum ja If Livförsäkring AB (Suomen sivuliike) sopivat kannanluovutuksesta, jossa Mandatum Henkivakuutusosakeyhtiö luovuttaa If Livförsäkringille sellaiset henkivakuutussopimukset, jotka ovat If Vahinkovakuutus Oyj:n Suomen sivuliikkeen myymiä ja hoidossa olevia turvia. Kannan myynti koskee noin 50 000 sopimusta. Kannanluovutuksen odotetaan toteutuvan vuoden 2024 syksyyn mennessä.[lähde? ]
Historia > Mandatum Asset Management

Mandatum Asset Management (MAM) perustettiin vuonna 2021, kun Sampo-konsernin omaisuudenhoitotoiminnot yhdistettiin vuonna 2021 omaksi liiketoiminnokseen Mandatum-konserniin. Perustamisen yhteydessä Sampolta siirtyi noin 40 työntekijää Mandatumille.[lähde? ]
Vuonna 2021 Mandatum osti Nordhaven Corporate Financelta sen osakekannustinjärjestelmiin keskittyvän liiketoiminnan, joka toimii nykyään nimellä Mandatum Incentives Oy. Mandatum Asset Management osti vuonna 2021 kiinteistörahastoja hallinnoivan Trevian Rahastot AIFM Oy:n koko osakekannan ja yhtiö siirtyi osaksi Mandatum-konsernia nimellä Mandatum AM AIFM Oy.
Mauno Honkanen

Mauno Honkanen (s. 1931) on suomalainen hopeaseppä, taiteilija ja muotoilija.
Honkanen opiskeli ja valmistui Taideteollisuusopistosta. Hän työskenteli Koruteollisuus Tillanderilla taiteilijana ja taiteellisena johtajana vuosina 1959–1989. Honkanen on suunnitellut Tillanderille Tähkä-ruokailuvälinesarjan, joka sai alun hänen suunnittelemastaan joululusikasta. Honkanen tunnetaan pelkistetyn tyylin edustajana. Hän on myös suunnitellut käätyjä ja taidemitaleja.
Yrittäjäpatsas, Suomen Yrittäjäopisto, Kauhava, 1989.
Honkanen on suunnitellut Suomen Yrittäjäopistolle Kauhavalle vuonna 1989 paljasteun Yrittäjäpatsaan ja Seinäjoella Kapernaumin liikenneympyrässä olevan Yrittäjyyden monumentti -patsaan vuodelta 2005. Lisäksi hän on suunnitellut valtakunnallisen Yrittäjäpalkinnon palkintoreliefin.
Mauno Hurme

Hurme vuonna 1931.
Mauno Valdemar "Butta" Hurme (18. tammikuuta 1912 Maaria – 26. tammikuuta 1990) oli suomalainen seiväshyppääjä. Hurme edusti urallaan Turun Pyrkivää.
Kalevan kisoissa Hurme saavutti suomenmestaruuden vuonna 1945 tuloksella 370 cm ja SM-hopeaa vuonna 1944 tuloksella 360 cm. Hurmeen ennätys oli elokuussa 1939 Turussa hypätty 390 cm.
Hurme edusti Suomea Suomi–Ruotsi-maaottelussa vuonna 1945 sijoittuen kolmanneksi tuloksella 380 cm.
Malmin Krishna-temppeli

Krishna Janmashtami -juhla Krishnan syntymän kunniaksi
Malmin Krishna-temppeli on Krishna-liikkeen (ISKCON) omistama hindutemppeli Helsingin Malmilla. Temppeli sijaitsee Malminkylän kartanossa, jossa aikaisemmin toimi kaupungin omistama virkistyskeskus. Temppelissä järjestetään päivittäistä ohjelmaa, luentoja, temppeliseremonioita ja rukoushetkiä, sekä viikottainen sunnuntaijuhla. Yhteisön papit järjestävät siellä häitä, hautajaisia ja muita riittejä. Temppelin rakennukset toimivat luostarina munkki- ja nunnaopiskelijoille. Temppeli toimii tapahtumapaikkana useille uskonnollisille juhlille kuten Sri Krishna Janmashtamille ja Diwalille.
Krishna-liike piti pääkeskusta ja temppeliä Helsingin Kampissa vuoteen 2012 asti, jolloin vuokrasopimus irtisanottiin. Liike yritti hankkia toiminnalleen uudet tilat Helsingin kaupungilta. ISKCON yritti ostaa Puotilan kartanoa, joka kaupungin kiinteistölautakunnan päätöksellä myytiin paikallisten yrittäjien ryhmälle. Yrittäjät jättivät Krishna-liikkeen mukaan tarjouksensa liian myöhään, viimeisen jättöpäivän umpeuduttua. Liike epäili kokeneensa tapauksessa uskonnollista syrjintää ja Puotilan kartanon ostohankkeen kariutuneen paikallisten vastustukseen. Tapauksen jälkeen Helsingin kaupunki tarjosi Krishna-liikkeelle mahdollisuutta ostaa tilansa Malminkylän kartanosta.
Krishna-liike ylläpiti pitkään Suomen ainoaa hindulaista temppeliä, minkä vuoksi liikkeen temppelissä uskontoaan harjoittavat myös ulkomaalaistaustaiset hindut, jotka olisivat kotimaissaan saattaneet valita toista suuntausta edustavan temppeliyhteisön. ISKCON-liikkeen temppelin lisäksi Malmilla toimii intialaisten ja srilankalaisten tamilien muodostaman Suomen Hindut Yhdyskunta -nimisen yhteisön ylläpitämä hindutemppeli.
Krishna-liikkeen käytössä olevat entisen virkistyskeskuksen vanhat puurakennukset ovat suojeltuja, ja tontin pihapiiri on luokiteltu kiinteäksi muinaisjäännökseksi. Pihapiiri liittyy Longinojan varren historialliseen kulttuurimaisemaan.
Bernard de Montfaucon

Bernard de Montfaucon
Bernard de Montfaucon (14. tammikuuta 1655 – 21. joulukuuta 1741) oli benediktiinimunkki ja yksi Saint Maurin luostariyhteisön tieteentekijöistä. Hän oli eräs tieteellisen arkeologian perustajista, hän käytti hyväkseen menneisyyden monumentteja ja muita jäänteistä, ei ainoastaan tekstejä. Erityisesti häntä pidetään kreikkalaisen paleografian perustajana.
Elämäkerta

Bertrand de Montfaucon syntyi Soulatgén linnassa, joka sijaitsee pienessä kylässä etelään Corbièrestä ja Auden departimentissa. Hän vietti varhaisimmat elinvuotensa Roquetailladen linnassa, joka oli hänen perheensä vakituinen asuinpaikka. Hänet lähetettiin myöhemmin Limouxiin seitsemän vuoden ikäisenä ja siellä katoliseen kouluun.
Nuoruudessaan hän tutustui muun muassa Plutarkhokseen ja muihin isänsä kirjastosta löytyneisiin teoksiin, jotka saivat hänet valitsemaan sotilasuran. Vuonna 1672, kun hän oli 17-vuotias, hänet hyväksyttiin Perpignanin kadettikouluun, jonka palvelukseen hän astui seuraavan vuoden lopulla. Saman vuoden 1672 lopulla hän menetti isänsä ja joutui jäämään kotilinnassa seuraavan vuoden ajaksi. Hänen sotilasyksiköksi tuli Languedocin rykmentti, jonka komentajana toimi sukulaismies Hautpoulin markiisi. Hän lähti Saksaan juuri 18 vuotta täytettyään krenatöörien kapteenina. Hän otti osaa kahteen kamppailuun Ranskan marsalkka Henri Turennen alaisuudessa. Lisäksi hän osallistui Marienthalin taisteluun ja sairastui Savernessa Alsacessa.
Elämäkerta > Uskonnollinen herätys

Vaikeaa kulkutautia sairastaessaan Bernard teki lupauksen Notre-Dame de Marceillen kirkossa, joka on lähellä Limoux’n kaupunkia, lahjoittaa kirkolle sadan livren summan ja ryhtyä benediktiinimunkiksi, jos hän pääsisi palaamaan kotiinsa. Ja niin hänelle tapahtuikin.
Isän kuoleman jälkeen Bernardin äiti oli hänen uskollinen tukijansa ja antoi hänen nauttia yksinäisyydestä. Hän osoitti täten haluavansa luopua maallisesta ja vuonna 1675 hän päätti ottaa ylleen benediktiinikaavun ja asettui Toulouseen La Daruden luostariin. Siellä hän paneutui opiskelemaan kreikkaa, hepreaa, khaldeaa, syyriaa ja koptia. Hän antoi luostarilupauksen seuraavana vuonna.
Luostarilupauksen jälkeen hän opetti Sorèzessa ja kahden vuoden päästä de Lagrassen luostarilla, johon hän jäi kahdeksan vuoden ajaksi.
Julkaisut

Analecta graeca, sive varia opuscula graeca inedita (Pariisi, 1688)
S. Athanasii opera omnia (Pariisi, 1698)
Diarium italicum (Pariisi, 1702)
Bibliotheca Coisliniana (Pariisi, 1705)
Collectio nova patrum graecorum (1706)
Palaeographia Graeca, sive, De ortu et progressu literarum graecarum (Pariisi, 1708)
Bibliotheca Coisliniana olim Segueriana, Pariisi: Ludovicus Guerin & Carolus Robustel, (Pariisi, 1715)
L'antiquité expliquée et représentée en figures (vols. 1-15, Pariisi, 1719-[1724) (osasta tulossa suomenkielinen käännösversio)
Les monuments de la monarchie française (vols. 1-5, Pariisi, 1729-1733)
S. I. Chrisostomi opera omnia (Paris, 1718—1738; uusi painos 1735—1740)
Bibliotheca bibliothecarum manuscriptorum nova (vols. 1-2, Pariisi, 1739)
Batman – Lepakkomies (vuoden 1966 elokuva)

| Batman |
| --- | --- |

Ohjaaja:  Leslie H. Martinson
Käsikirjoittaja:  Lorenzo Semple, Jr.
Tuottaja:  William Dozier
Säveltäjä:  Nelson Riddle Neal Hefti
Kuvaaja:  Howard Schwartz
Leikkaaja:  Harry Gerstad
Pääosat:  Adam West Burt Ward Lee Meriwether Cesar Romero Burgess Meredith Frank Gorshin
Valmistustiedot
Valmistusmaa:   Yhdysvallat
Tuotantoyhtiö:  20th Century Fox
Levittäjä:  20th Century Studios Netflix
Ensi-ilta:  30. heinäkuuta 1966 (USA) 9. joulukuuta 1966 (Suomi)
Kesto:  104 min
Alkuperäiskieli:  englanti
Budjetti:  1 540 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Batman – Lepakkomies (engl. Batman The Movie tai Batman) on vuonna 1966 julkaistu supersankarielokuva, joka perustuu Batman-televisiosarjaan. Elokuva on ensimmäinen Batmanistä tehty elokuva.
Elokuvalla on Rotten Tomatoes-sivustolla 80 prosentin arvosana.
Rooleissa

| 0 | 1 | 2 |
| --- | --- | --- |
|  Adam West  | … |  Bruce Wayne/Batman   |
|  Burt Ward  | … |  Dick Grayson/Robin   |
|  Lee Meriwether  | … |  Kissanainen   |
|  Cesar Romero  | … |  Jokeri   |
|  Burgess Meredith  | … |  Pingviini   |
|  Frank Gorshin  | … |  Arvuuttaja   |
|  Alan Napier  | … |  Alfred Pennyworth   |
|  Neil Hamilton  | … |  James Gordon   |
|  Stafford Repp  | … |  Miles O'Hara   |
|  Madge Blake  | … |  Aunt Harriet Cooper   |
|  Reginald Denny  | … |  Kommodori Schmidlapp   |
|  Milton Frome  | … |  Vice Admiral Fangschleister   |
|  Gil Perkins  | … |  Bluebeard   |
|  Dick Crockett  | … |  Morgan   |
|  George Sawaya  | … |  Quetch   |
Tuotanto

20th Century Fox tuotti elokuvan monoäänellä (Westrex Recording Systemillä), värillisenä 1.85 : 1 kuvasuhteella.
Aiheesta muualla

Batman – Lepakkomies Internet Movie Databasessa (englanniksi)
Elokuva TCM Movie Databasessa (englanniksi)